《于安城答灵运诗 其二》
南北朝·谢瞻

华萼相光饰，嘤鸣悦同响。亲亲子敦余，贤贤五尔赏。

比景后鲜辉，方年一日长。萎叶爱荣条，涸流好河广。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。